                              Kick-box Európa-bajnokság:Várna várja versenyzőinket!

A jövő héten a hangulatos bulgáriai tengerparti városban,Várnában rendezik meg a WAKO kick-box Európa-bajnokságát aero-kick-boxing, semi-contact és full-contact szabályrendszerben. A versenyre utazó semi-contact magyar válogatott már két hete a

dunavarsányi edzőtáborban gyakorol napi három edzéssel, egy nappal az OB döntő után már táborba vonultak. Király István semi-contact szövetségi edző némileg különböző felkészüléssel készítette azokat a fiatal, junior korú sportolókat, akik a nápolyi junior világbajnokságon vettek részt, és  a felnőtt korosztályú válogatottakat. Ez érthető, hiszen más és más felkészültséggel érkeztek a táborba. Az első héten még erőnléti képzés, futások is szerepeltek a programban, a második héten már zömében az új stílusú, a szakvezető által csak „pont - fighting” – ként emlegetett stílusjegyeket, szituációkat gyakorolta a válogatott. Ezt az újszerű semi-contact szisztémát még az idősebb versenyzők is egyre jobban érzik, így nem csoda, hogy bizakodó a hangulat. A válogatott vasárnap délután indul Várnába, s a hétfői mérlegelés után így kedden egy egész napja lesz a csapatnak az úti fáradtság kipihenésére. Kedden kerül sor a válogatottra remélhetőleg szerencsés sorsolásra is.  Szerdától beindul a nagyüzem, első két napon a selejtezőkre kerül a sor, majd utána már az érmekért szállnak harcba. Király István szövetségi edzőn és Zrínyi Miklós szövetségi kapitányon kívül segít majd a fiatal Róth Dániel is, hiszen legalább négy küzdőtér működik majd, s egyszerre több versenyző is küzd előre láthatólag.
Az Európa-bajnokságra a következő összeállítású magyar semi-contact válogatott utazik:Férfiak: 
57 kg.;Veres Richárd (Király Team Csepel) 
63 kg.Hirsch Viktor (Zoltek SE) 
69 kg. Gömbös László (Királyteam Csepel)

74 kg. Imre Tamás (Király Team Csepel)
 79 kg. Mórádi Zsolt (Király Team Csepel) 
84 kg. Jároszkievicz Krisztián  (Király Team Csepel) 

89 kg. Dancsó Zoltán (Kondor és Sragner, Controll SE, Szombathely) 
94 kg.Csikós Péter (Bp.Hunyadi SE) 
+94 kg.Wappel Tibor (Kopula Classic SE, Szombathely)

Nők:50 kg.Hanicz Nelly (Békéscsabai Lakótelepi SE)  

55 kg.Diligens Klaudia (Király Team Csepel) 
60 kg. Marton Klára (Kondor és Sragner, Controll SE, Szombathely)
 65 kg.Dancsecs Bojána (Dinamica SE, Körmend) 
70 kg. Minda Zsófia (Király Team Csepel) 
+70 kg. Kondár Anna (Király Team Csepel) 
A full-contact válogatott Debrecenben, jó körülmények között készült a világbajnokságra. Katona Attila szövetségi edző elmondta, hogy a full-contact országos bajnoki döntő után már három nappal megkezdték a felkészülést az Európa-bajnokságra, napi két edzéssel. Az első héten felmérte a kondíciók állapotát, s itt szerepet kapott a futópálya is. Jó formában érkeztek, jó kondícióval. A hangulat jó, túl kerültek az ilyenkor törvényszerű  holtponton, ebben segítettek az oldóbb jellegű labdajátékok is. Kisebb sérülések előfordultak, de mindenki egészséges. Katona Attila nem szívesen tippel, de abban biztos, hogy csapata helytáll majd, nem feltett kézzel, fél gőzzel szállnak a ringbe, hanem sikerre éhesen. Sok függ majd a sorsolástól, ne rögtön a világbajnokkal kezdjenek.
A full-contact válogatott összeállítása.

Férfiak:

57 kg. Oltványi Dávid (Szegedi Boxklub)

60 kg. Sándor Kornál (Fontana SE, Debrecen)

63,5 kg. Görbics Gábor (Szegedi Boxklub)

67 kg. Nagy Zsolt (Fontana SE, Debrecen)

75 kg. Pethes Viktor (Fontana SE, Debrecen)

81 kg.Hosszú Ferenc (Nyíregyháza)

+91 kg.Brunner Tihamér (PTE PEAC RFC, Pécs)

Nőkk.56 kg. Szuknai Zsuzsa .(Szegedi Boxklub)
Az aero-kick-boxing szakágban mind a steppad nélküli, mind a steppados irányzatban a Gazdag Brigitta, Kriszeg Tímea, Hegyi Mariann összeállítású válogatott indul majd. A steppad nélküli gyakorlat teljesen új,szeptember elején állt össze, míg a steppados  nem teljesen új, hanem a 2007-es Világkupára készült anyag felújítása. Az egyéni bemutató anyagok szintén újnak mondhatók, bár a steppad nélküli zenéje ugyanaz, mint amivel világbajnokságot nyert Gazdag Brigitta 2005-ben Szegeden. A csapat a talajt érzi erősebbnek, de a kívülállóknak a steppados tűnik jobbnak, talán begyakorlottsága miatt. A legnagyobb riválisok várhatóan az Európa-bajnokságon a szlovénok lesznek ismét. A csapat emberileg is együtt van,jó a forma,  túl kerültek a holtponton,s egészséges önbizalommal készülnek Várnába.
Az aerokickboxing csapat (talaj és steppados):Gazdag Brigitta, Kriszeg Tímea, Hegyi Mariann. (Zoltek)

Egyéni talaj: Gazdag Brigitta
Egyéni step: Hegyi Mariann

